《筑普济堂成述怀七首 其六》
清代·过鸣冈

蓄眼心如熏，幸遇尧舜君。胡不力耕凿，康衢歌放勋。

岂有有虞弦，不被南风薰。天地有所憾，群圣补救勤。

夙夜犹病诸，正谓常殷殷。吁嗟兮薄俗，藉口于子云。

作者简介：过鸣冈(1716-1780)，字石天,又字镇岳,号正谔。清无锡人。家故有赀,喜宾客。初游京师,以文谒当权,被人讽笑，乃怒掉头还山，终身不复谒显者。有《洗心草》。